Նման սեմինար կազմակերպելու միտքը երիտասարդ ծրագրավորողները հղացել են "Լույսի" "Զարգացնենք Հայաստանը" ծրագրի ընթացքում: "Ծրագրի վրա աշխատել ենք 3-4 ամիս: Նյութերի պատրաստման և թրեյնինգի անցկացման վերաբերյալ խորհրդակցել ենք Հայաստանում նմանատիպ նախագծեր իրականացնող փորձառու մարդկանց հետ", - ասում է Անի Ոսկանյանը: Ըստ նրա՝ ծրագրի նպատակը ուսանողներին պրակտիկ գիտելիքների տրամադրումն է, և վեց ամիս անց իրենք ակնկալում են տեղեկատվական տեխնոլոգիաների ոլորտում աշխատող նոր երիտասարդների տեսնել: